**"Counter-Strike: Global Offensive"** (tihti lühendatud kui **CS:GO**) on internetipõhine esimeses isikus tulistamismäng, mille töötas välja Hidden Path Entertainment, kuid nüüd haldab arendust Valve Corporation. 

Tegu on neljanda mänguga "Counter-Strike'i" sarjas ja selle Microsoft Windowsi, OS X-i, Xbox 360 ja Playstation 3 versioon toodi turule 2012. aasta augustis. Linuxi versioon ilmus 2014. aasta septembris.

Mängus on vastamisi kaks meeskonda: terroristid ja eriüksuslased (*Counter-Terrorists*). Mõlema meeskonna eesmärgiks on vastaste elimineerimine ja mängukaardist sõltuva lisaülesande täitmine. Lisaülesanneteks võivad olla pantvangistsenaarium, milles eriüksuslased peavad pantvangid vabastama ja terroristid pantvange valvama, või pommistsenaarium, milles terroristid peavad õhkima määratud kohas pommi ja eriüksuslased proovima ära hoida pommi paigaldamist või paigaldatud pommi kahjutuks tegema.

Mängitavus
----------

"Global Offensive", nagu enamik "Counter-Strike'i" sarja mänge, on ülesehituselt ülesandepõhine internetis mängitav tulistamismäng. See tähendab, et kaks meeskonda, vastavalt terroristid ja eriüksuslased (*Counter-Terrorists*), täidavad mängurežiimist sõltuvaid ülesandeid, milleks võib olla näiteks pommi paigaldamine või kahjutuks tegemine ja pantvangide valvamine või vabastamine. Mängusisesed matšid koosnevad omakorda raundidest ning iga raundi lõpus teenivad mängijad vastavalt oma sooritusele mängusisest raha, mida saab kasutada relvade ostmiseks järgnevates raundides. Samas võtavad pahatahtlikud teod, näiteks oma tiimikaaslase tapmine, mängijalt raha vähemaks võtta.

Mängus on viis relvade kategooriat: vintpüssid (*rifles*), püstolkuulipildujad (*sub-machine guns*; SMG), raskerelvad (*heavy*), püstolid (*pistols*) ja granaadid (*grenades*). Kõikidel relvadel on erinevad omadused ja granaatidel erinevad mängusisesed efektid. Käsigranaat põhjustab näiteks vigastusi lähedal olevatele mängijatele; suitsugranaat tekitab mängijate katmiseks mõeldud suitsupilve; peibutusgranaat *(decoy grenade)* imiteerib mängija kõige tugevama relva heli; välkgranaat *(flashbang)* pimestab mõneks hetkeks selle plahvatuse poole vaatavad mängijad. Molotovi kokteil ja süütepomm aga tekitavad lühikeseks ajaks kaardi mingis osas tulekahju.

### Mängurežiimid

"Global Offensive" sisaldab üheksat mängurežiimi: *Competitive*, *Casual*, *Deathmatch*, *Arms Race*, *Demolition*, *Wingman*, *Flying Scoutsman, Dangerzone* ja *Weapons Course.*

*Competetive*'is on vastamisi kaks viieliikmelist meeskonda ja üks matš kestab keskmiselt 45 minutit. Maksimaalselt võivad selle mängurežiimi matšid venida kuni 1,5 tunni pikkuseks. *Wingman* on mängurežiim paarismänguks (2 vs 2), mis on mängitavuselt väga sarnane *competitive*'ile. Erinevusteks on veidi väiksemad mängukaardid (st tegevuspaigad), väiksem raundide arv (15).

*Casual* ja *Deathmatch* on mängitavuselt vähem tõsised ning on mõeldud pigem harjutamiseks. *Arms race* sarnaneb *Gun Game*'iga, mis on figureerinud varasemates Counter-Strike'i mängudes. Selles mängurežiimis saab mängija iga kahe tapetud vaenlase järel uue relva ning eesmärk on jõuda esimesena järjestikus viimase relvani (kuldne nuga) ning tappa sellega üks mängija. *Demoliation* on vahepealne variant *Arms Race*'ist ja *Casual*'ist, milles on mängijate eesmärk paigaldada või kahjutuks teha pomme, kuid uusi relvi on võimalik hankida vaid tappes teisi mängijad (sarnaselt *Arms Race*'iga). *Flying Scoutsman* on režiim, kus mängijad on varustatud ainult täpsuspüssiga SSG 08 ja noaga. *Weapons Course* on üksikmängurežiim, mille eesmärk on aidata uutel mängijatel õppida granaatide ja relvade kasutamist ning pommide kahjutuks tegemist ja paigaldamist. *Dangerzone* on lahingukuninga mäng *(battle-royale)*, kus mängitakse kuni 16 või 18 mängija vastu. Mängu alguses on kõigil vaid nuga ja tahvelarvuti, ülesandeks on leida endale relvi, raha, laskemoona ja muud varustus. Tahvelarvuti abiga on võimalik kõike seda raha eest osta, ostetud ese saadetakse seejärel mängijale drooniga. Raha saab mängus seda hoonetest otsides või erinevaid ülesandeid täites. Tahvelarvutiga saab teiste mängijate liikumist ka jälgida. Mängu võidab viimane ellujäänud inimene või meeskond.

E-sport
-------

CS:GO elukutseliste mängijate turniir 2016. aastal
CS:GO elukutseliste mängijate turniire kutsutakse Majoriteks. Majoritel on suured auhinnafondid, algselt 250 000 USA dollarit, kuid need on ajaga suurenenud. MLG Columbus 2016 oli esimene turniir, mille auhinnafond oli 1 000 000 USA dollarit.

Eesti tuntuim elukutseline CS:GO mängija on Robin Kool, mängijanimega "ropz", kes praegu mängib Saksamaa e-spordi klubis Mousesports. Ta on karjääri jooksul teeninud üle 269 000 dollari ja valiti 2018. aasta maailma paremuselt 19. CS:GO mängijaks.

Viited
------

1. ↑  Alistair Pinsof (24. august 2012). "Review: Counter-Strike: Global Offensive". *Destuctroid* (inglise keeles). Originaali arhiivikoopia seisuga 1. jaanuar 2017. Vaadatud 22. jaanuaril 2019.`{{netiviide}}`: CS1 hooldus: tundmatu keel (link)
2. ↑  kazac (17. veebruar 2016). "Money system in CS:GO explained". *Natus Vincere* (inglise keeles). Originaali arhiivikoopia seisuga 2. jaanuar 2017. Vaadatud 22. jaanuaril 2019.`{{netiviide}}`: CS1 hooldus: tundmatu keel (link)
3. ↑  Jamie Villanueva. "A guide to CS:GO's weapons". *Dot Esports* (inglise keeles). Vaadatud 22. jaanuaril 2019.`{{netiviide}}`: CS1 hooldus: tundmatu keel (link)
4. 1 2  Tom Senior (21. august 2012). "Counter-Strike: Global Offensive patch adds Weapons Course and Zombie Mod support". *PCGamer* (inglise keeles). Vaadatud 22. jaanuaril 2019.`{{netiviide}}`: CS1 hooldus: tundmatu keel (link)
5. 1 2  Jamie Villanueva. "Several maps and game modes permanently added to CS:GO as Operation Hydra ends". *Dot Esports* (inglise keeles). Vaadatud 22. jaanuaril 2019.`{{netiviide}}`: CS1 hooldus: tundmatu keel (link)
6. ↑  Evan Lahti (19. jaanuar 2015). "CS:GO competitive guide: your first match". *PCGamer* (inglise keeles). Vaadatud 22. jaanuaril 2019.`{{netiviide}}`: CS1 hooldus: tundmatu keel (link)
7. ↑  Henry Stenhouse (12. aprill 2017). "How to find the perfect CS:GO crosshair for you". *PCGamer* (inglise keeles). Vaadatud 22. jaanuaril 2019.`{{netiviide}}`: CS1 hooldus: tundmatu keel (link)
8. ↑  "CS:GO goes Battle Royale and free to play". *PC Gamer* (inglise keeles). Vaadatud 2. märtsil 2020.`{{netiviide}}`: CS1 hooldus: tundmatu keel (link)
9. ↑  "Robin "ropz" Kool - CS:GO Player". *Esports Earnings* (inglise keeles). Vaadatud 1. veebruaril 2019.`{{netiviide}}`: CS1 hooldus: tundmatu keel (link)
10. ↑  Aleks Lesk (2. jaanuar 2019). "Talendikas Eesti e-sportlane Ropz sai suure tunnustuse osaliseks". *Postimees*. Vaadatud 1. veebruaril 2019.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Counter-Strike: Global Offensive** |

* Ametlik koduleht

| * v
* r
Valve Corporation |
| --- |
| Videomängud | 

|  |  |
| --- | --- |
| "Half-Life" | 
"Half-Life" ("Opposing Force" • "Blue Shift" • "Decay")  • "Half-Life 2" ("Deathmatch" • "Lost Coast" • "Episode One" • "Episode Two") • "Half-Life: Alyx" |
| "Portal" | 
"Portal" • "Portal 2" • "The Lab" • "Aperature Hand Lab" |
| "Counter-Strike" | 
"Counter-Strike" • "Condition Zero" • "Source" • "Global Offensive" • "Counter-Strike 2" |
| "Day of Defeat" | 
"Day of Defeat" • "Source" |
| "Team Fortress" | 
"Team Fortress Classic" • "Team Fortress 2" |
| "Left 4 Dead" | 
"Left 4 Dead" • "Left 4 Dead 2" |
| Dota | 
"Dota 2" • "Artifact" • "Dota Underlords" |
| Muu | 
"Deathmatch Classic" • "Ricochet" • "The Orange Box" • "Alien Swarm" • "Dota 2" • |

 |  |
| Tehnoloogia | 

|  |  |
| --- | --- |
| Riistvara | 
Steam Controller • Steam Machine • Steam Link • HTC Vive • Valve Index |
| Tarkvara | 
GoldSrc (GoldSrc'i modid) • Source (Filmmaker • Source'i modid) • Steam (Steami kasutavad mängud) • SteamOS • Valve Anti-Cheat |

 |
| Inimesed | 

|  |  |
| --- | --- |
| Praegused | 
Mike Ambinder • Sam Lantinga • Chet Faliszek • IceFrog • Sam Lantinga • Mike Morasky • Gabe Newell • Jay Pinkerton • Robin Walker • Erik Wolpaw |
| Endised | 
Michael Abrash • Kelly Bailey • Doug Church • Jess Cliffe • Zach Barth • Mike Harrington • Marc Laidlaw • Minh Le • Bay Raitt • Kim Swift |

 |
| 
**Kategooria** • **Mängude loend** |